CELEX: 62021TN0072
Language: et
Date: 2021-02-03 00:00:00
Title: Kohtuasi T-72/21: 3. veebruaril 2021 esitatud hagi – Bowden ja Young versus Europol

22.3.2021   
            
            
               ET
            
            
               Euroopa Liidu Teataja
            
            
               C 98/33
            
         
      3. veebruaril 2021 esitatud hagi – Bowden ja Young versus Europol
      (Kohtuasi T-72/21)
      (2021/C 98/38)
      Kohtumenetluse keel: prantsuse
      
         Pooled
      
      
         Hagejad: Ian James Bowden (Haag, Madalmaad) ja Janey Young (Haag, Madalamaad) (esindaja: advokaat N. de Montigny)
      
         Kostja: Euroopa Liidu Õiguskaitsekoostöö Amet (Europol)
      
         Nõuded
      
      Hagejad paluvad Üldkohtul:
      
                  —
               
               
                  tühistada 30. märtsi 2020. aasta individuaalsed otsused, millega ei kohaldatud nende suhtes muude teenistujate teenistustingimuste artikli 12 lõike 2 punktis a sätestatud kodakondsuse tingimusest tehtud erandit ja seetõttu lõpetati nende teenistuslepingud muude teenistujate teenistustingimuste artikli 47 alusel etteteatamistähtajaga, mis hakkas kulgema „pärast üleminekuperioodi lõppemist“31. detsembril 2020 vastavalt väljaastumislepingule;
               
            
                  —
               
               
                  mõista kohtukulud välja kostjalt.
               
            
         Väited ja peamised argumendid
      
      Hagi põhjenduseks esitavad hagejad kuus väidet.
      
                  1.
               
               
                  Esimese väite kohaselt on erandimenetluses kohaldatud menetlus ja kriteeriumid õigusvastased, rikutud õigusnormi ja tehtud tõlgendamisviga, puudub läbipaistvus, selgus, õiguskindlus ja etteennustatavus ning jäetud järgimata hea halduse põhimõte.
               
            
                  2.
               
               
                  Teise väite kohaselt on rikutud õiguspärast ootust, toimikut ei ole üksikasjalikult ja individuaalselt hinnatud, otsused on tehtud meelevaldselt, võimu kuritarvitatud ja põhjendused esitamata jäetud.
               
            
                  3.
               
               
                  Kolmanda väite kohaselt on rikutud hoolitsemiskohustust.
               
            
                  4.
               
               
                  Neljanda väite kohaselt on rikutud õigust olla tulemuslikult ära kuulatud.
               
            
                  5.
               
               
                  Viienda väite kohaselt on rikutud võrdse kohtlemise ja diskrimineerimiskeelu põhimõtet.
               
            
                  6.
               
               
                  Kuuenda väite kohaselt on tehtud ilmne hindamisviga.